ไลแคน (บอยแบนด์)

ไลแคน (อังกฤษ: LYKN) เป็นบอยแบนด์สัญชาติไทย ผู้ชนะจากรายการ Project Alpha รายการแข่งขันเรียลลิตีมิวสิคัลโชว์ค้นหาบอยแบนด์เพื่อเดบิวต์เป็นศิลปินหน้าใหม่ภายใต้สังกัดของจีเอ็มเอ็มทีวี ประกอบด้วยสมาชิกจำนวน 5 คน คือ วิลเลี่ยม จักรภัทร แก้วพันธุ์พงษ์, เลโก้ รพีพงศ์ ศุภธินีกิตติ์เดชา, นัท ธนัท ด่านเจษฎา, ฮง พิเชฐพงศ์ จิรเดชสกุลวงศ์ และ ตุ้ย ชยธร ไตรรัตนประดิษฐ์ เปิดตัวอย่างเป็นทางการในงาน Get Rising To Riser ซึ่งแถลงข่าวเปิดค่ายเพลงไรเซอร์ มิวสิค เมื่อวันที่ 5 เมษายน 2566 ต่อมาเมื่อวันที่ 5 พฤษภาคม 2566 ได้ออกซิงเกิลแรก เลิกกับเขาเดี๋ยวเหงาเป็นเพื่อน (MAY I?)

**สมาชิก**

**ประวัติ**
วันที่ 5 เมษายน พ.ศ. 2566 ในงานแถลงข่าว Get Rising To Riser งานแถลงข่าวเปิดตัวค่ายเพลงไรเซอร์มิวสิค ได้เปิดตัวบอยแบนด์ผู้ชนะจากรายการ Project Alpha ประกอบด้วยสมาชิก 5 คน อย่างเป็นทางการในชื่อ "LYKN" เป็นคำพ้องเสียงของคำว่า "Lycan" ในภาษากรีกหมายความถึงมนุษย์ที่มีความสามารถกลายร่างเป็นมนุษย์หมาป่าได้ทุกเมื่อ นอกจากนั้นยังเป็นตัวย่อของสโลแกนประจำวง "We'll Let You KNow" และมีสัญลักษณ์ประจำวงเป็นรูปหมาป่า

**เดบิวต์ซิงเกิล | เลิกกับเขาเดี๋ยวเหงาเป็นเพื่อน (MAY I?)**
เพลง "เลิกกับเขาเดี๋ยวเหงาเป็นเพื่อน (MAY I?)" เป็นบทเพลงเดบิวต์ซิงเกิลของวงไลแคน โปรดิวซ์โดย ANDREAS JAMSHEREE และ ธนทัต ชัยอรรถ ประพันธ์เนื้อเพลงโดย  ธานี วงศ์นิวัติขจร (Gop Postcard) และ ธนทัต ชัยอรรถ ประพันธ์ทำนองโดย ISAK ALVEDAHL, ธนทัต ชัยอรรถ และ อัจฉริยา ดุลยไพบูลย์  และออกแบบท่าเต้นโดยทีม PassionfruitDNA เผยแพร่ครั้งแรกเมื่อวันที่ 5 พฤษภาคม พ.ศ. 2566 
บทเพลงเลิกกับเขาเดี๋ยวเหงาเป็นเพื่อน (MAY I?) เป็นบทเพลงที่ได้รับรางวัล Rookie of the week จากรายการ T-POP Stage Show ติดต่อกัน 4 สัปดาห์

**คอนเสิร์ตครั้งแรก | LYKN UNLEASHED CONCERT**
วันที่ 22 กรกฎาคม 2567 โซเชียลมีเดียอย่างเป็นทางการของ Riser Music ต้นสังกัดของ LYKN ประกาศจัดคอนเสิร์ตไลแคนครั้งแรกในชื่อ "LYKN UNLEASHED CONCERT" ในวันที่ 21 กันยายน 2567 ณ ธันเดอร์โดม เมืองทองธานี จังหวัดนนทบุรี ซึ่งมีความจุประมาณ 4,000 ที่นั่ง โดยคอนเสิร์ตครั้งนี้มี อาเชน ไอย์ดึน, ณราวิชญ์ เลิศรัตน์โกสุมภ์ และ ผู้เข้าแข่งขันรายการ Project Alpha อีก 26 คน ซึ่งมีหนึ่งคนที่ติดภารกิจจึงไม่สามารถเข้าร่วมในคอนเสิร์ตครั้งนี้ได้ เป็นแขกรับเชิญในโชว์การแสดงอีกด้วย นอกจากการรับชมการแสดงสดแล้วยังมีการถ่ายทอดสดและรับชมย้อนหลังทางเว็บไซต์ theconcert.com
หลังจากจบคอนเสิร์ตโซเชียลมีเดียอย่างเป็นทางการของ Riser Music ประกาศจัดเอเชียทัวร์ทันทีในชื่อ "LYKN UNLEASHED CONCERT THE 1st ASIA TOUR" เช่น กรุงไทเป ไต้หวัน, กรุงจาการ์ตา ประเทศอินโดนีเซีย, กรุงโตเกียว ประเทศญี่ปุ่น, กรุงโตเกียว ประเทศญี่ปุ่น, ประเทศสิงคโปร์, กรุงพนมเปญ ประเทศกัมพูชา เป็นต้น
ต่อมาวันที่ 7 พฤษภาคม 2568 โซเชียลมีเดียอย่างเป็นทางการของ Riser Music ประกาศจัดคอนเสิร์ตเพิ่มเติม 6 เมืองในชื่อ "LYKN UNLEASHED TOUR" ประกอบด้วย เขตบริหารพิเศษมาเก๊า ประเทศจีน, นครโฮจิมินห์ ประเทศเวียดนาม, นครบังคาลอร์ ประเทศอินเดีย, นครเดลี ประเทศอินเดีย, นครลอสแอนเจลิส ประเทศสหรัฐอเมริกา และ กรุงมะนิลา ประเทศฟิลิปปินส์

**ผลงาน**

**เพลง**

**ละคร/ภาพยนตร์**
 ภาพยนตร์สั้น "แอบรักไม่ทำให้ใครตาย (NO WORRIES)"- ซีรีส์ "Thame•Po (เธม•โป้) Heart That Skips a Beat"

**รายการ**
 Alpha Live Room – ทางยูทูบ ช่อง Project Alpha- LYKN Late Night Live (เดิมชื่อ Alpha Live Room) – ทางยูทูบ ช่อง Project Alpha- Alpha Roommate – ทางยูทูบ ช่อง Project Alpha- ALPHA X – ทางยูทูบ ช่อง Project Alpha- LYKN - Day 1 to Debut  – ทางยูทูบ ช่อง Riser Music (ออกอากาศ 2 พฤษภาคม พ.ศ. 2566)- LYKN LANDING – ทางยูทูบ ช่อง Riser Music

**การแสดงสด**

**คอนเสิร์ตและแฟนมีตติ้ง**

**เทศกาลดนตรี**

**รางวัล**

**อ้างอิง**

**แหล่งข้อมูลอื่น**
 LYKNofficial - lykn_official- ข่าวสารเกี่ยวกับไลแคน (LYKN)
หมวดหมู่:บอยแบนด์ไทย
หมวดหมู่:กลุ่มดนตรีสัญชาติไทย
หมวดหมู่:ศิลปินในสังกัดจีเอ็มเอ็มทีวี
หมวดหมู่:กลุ่มดนตรีที่ก่อตั้งในปี พ.ศ. 2566
หมวดหมู่:ก่อตั้งในประเทศไทยในปี พ.ศ. 2566
หมวดหมู่:กลุ่มดนตรีทีป็อป
หมวดหมู่:กลุ่มดนตรีไทยในยุค 2020